
            Nr.23/185/2006
BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind modificarea Legii nr.526/2003 pentru aprobarea Programului naţional de dezvoltare a turismului montan „Superschi în Carpaţi”, trimis cu adresa nr.P.L.x 668 din 13 septembrie 2006 şi înregistrat sub nr.23/185 din 14 septembrie 2006.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, şi ale art.92 alin.(9) punctul 1 din Regulamentul Camerei Deputaţilor, republicat, Camera Deputaţilor este Cameră decizională.

PREŞEDINTE,



Iulian Iancu

Parlamentul  României

Camera  Deputaţilor

Comisia pentru industrii si servicii
Bucureşti, 16.10.2006









                                                                         Nr.23/185/2006

RAPORT

asupra proiectului de Lege privind modificarea Legii nr.526/2003 pentru aprobarea Programului naţional de dezvoltare a turismului montan „Superschi în Carpaţi”


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere în fond, cu proiectul de Lege privind modificarea Legii nr.526/2003 pentru aprobarea Programului naţional de dezvoltare a turismului montan „Superschi în Carpaţi”, trimis cu adresa nr.P.L.x 668 din 13 septembrie 2006 şi înregistrat sub nr.23/185 din 14 septembrie 2006.



Senatul, în calitate de primă Cameră sesizată, a adoptat proiectul de lege în şedinţa din 7 septembrie 2006.



În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, Camera Deputaţilor este Cameră decizională.



Consiliul Legislativ, prin avizul nr.466 din 03.04.2006, a avizat favorabil proiectul de lege.



Comisia pentru administraţie publică, amenajarea teritoriului şi echilibru ecologic, prin avizul nr.26/1122 din 19 septembrie 2006, a avizat favorabil proiectul de lege.


Comisia juridică, de disciplină şi imunităţi, prin avizul nr.P.L.x 668 din 2 octombrie 2006, a avizat favorabil proiectul de lege.



Principalele modificări aduse prin prezentul proiect de lege se referă la:



- eliminarea etapizării zonelor identificate pentru includerea în acest program, având în vedere că prioritatea este generată de atragerea de investiţii şi de alocarea de fonduri pentru dezvoltarea domeniului schiabil;



- identificarea de noi zone cu potenţial schiabil, să se realizeze în baza unui studiu integrat şi în conformitate cu legislaţia în domeniul protecţiei mediului şi a ariilor protejate.



În conformitate cu prevederile art.61 din Regulamentul Camerei Deputaţilor, republicat, membrii comisiei au examinat proiectul de lege sus-menţionat, în şedinţa din 11 octombrie 2006.



La dezbaterea proiectului de lege au participat, în conformitate cu prevederile art.55 din Regulamentul Camerei Deputaţilor, republicat, reprezentanţi din partea Ministerului Transporturilor, Construcţiilor şi Turismului: domnul Octavian Arsene – director, din partea Institutului Naţionale de Cercetare - Dezvoltare în Turism: domnul Talpaş Ianoş – director, specialişti din partea Ministerului Educaţiei şi Cercetării şi din partea Agenţiei Naţionale pentru Sport.



La dezbaterea proiectului de lege, din totalul de 22 de membri ai comisiei, au fost prezenţi 19 deputaţi.



În urma dezbaterilor şi a opiniilor exprimate, membrii comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege privind modificarea Legii nr.526/2003 pentru aprobarea Programului naţional de dezvoltare a turismului montan „Superschi în Carpaţi”, cu amendamente admise de comisie.


În raport de obiectul şi conţinutul său, proiectul de lege face parte din categoria legilor ordinare.
A M E N D A M E N T E    A D M I S E

În urma dezbaterilor, membrii comisiei propun adoptarea proiectului de lege cu următoarele amendamente:

	Nr.

crt.
	Text Legea nr.526/2003

cu modificările şi completările ulterioare


	Text adoptat de Senat
	Amendamente admise
	Motivaţia

	0
	1
	2
	3
	4

	1
	
	Titlul legii

LEGE

privind modificarea Legii nr.526/2003 pentru aprobarea Programului naţional 

de dezvoltare a turismului montan „Superschi în Carpaţi”


	Nemodificat
	


	0
	1
	2
	3
	4

	2 
	
	Articol unic. – Legea nr.526/2003 pentru aprobarea Programului naţional de dezvoltare a turismului montan „Superschi în Carpaţi”, publicată în Monitorul Oficial al României, Partea I, nr.901 din 16 decembrie 2003, cu modificările şi completările ulterioare, se modifică după cum urmează:


	Nemodificat
	

	3 
	LEGE

pentru aprobarea Programului naţional de dezvoltare a turismului montan „Superschi în Carpaţi”

	1. Titlul legii va avea următorul cuprins:

„Lege

pentru aprobarea Programului naţional de dezvoltare a turismului „Schi în România”


	Nemodificat
	

	4 
	Art.1. – Se aprobă Programul naţional de dezvoltare a turismului montan „Superschi în Carpaţi”, ca program de interes naţional pentru dezvoltarea turismului montan, cu componenta principală „turism pentru practicarea schiului şi a altor sporturi de iarnă”, denumit în continuare program.


	2. Articolul 1 va avea următorul cuprins:

„Art.1. – Se aprobă Programul naţional de dezvoltare a turismului, ca program de interes naţional pentru dezvoltarea turismului, „Schi în România”, cu componenta principală, „turism pentru practicarea schiului şi a altor sporturi de iarnă”, denumit în continuare program.”


	Art.1. – Se aprobă  Programul de interes naţional pentru dezvoltarea turismului, „Schi în România”, cu componenta principală, „turism pentru practicarea schiului şi a altor sporturi de iarnă”, denumit în continuare program.

Dep.Istvan Antal -  UDMR
Dep.Ioan Bivolaru -PSD

Dep.Aurelia Vasile - PSD


	Programul „Schi în România” este o componentă a programului naţional de dezvoltare a turismului.

	5 
	Art.2. – (1) Programul se va aplica în etape potrivit anexei care face parte integrantă din prezenta lege.

(2) La solicitarea justificată a autorităţilor administraţiei publice locale, etapele de aplicare a programului se pot modifica prin hotărâre a Guvernului pentru obiectivele turistice cuprinse în zonele din anexă.

	3. Articolul 2 va avea următorul cuprins:

„Art.2. – Programul se aplică în zonele identificate pentru dezvoltarea domeniului schiabil şi practicarea altor sporturi de iarnă, prevăzute în anexa care face parte integrantă din prezenta lege.”


	Nemodificat
	

	6 
	Art.3. – Acţiunile care se vor desfăşura pentru fiecare etapă din cadrul programului au în vedere:

a) realizarea unui studiu integrat privind dezvoltarea turismului montan pentru practicarea schiului şi a altor sporturi de iarnă în zonele şi localităţile prevăzute în anexă; studiul va fi realizat de către Ministerul Transporturilor, Construcţiilor şi Turismului, prin Institutul Naţional de Cercetare-Dezvoltare în Turism, în colaborare cu societăţi de proiectare şi consultanţă în domeniu, a căror desemnare se va face în condiţiile legii;
b) stabilirea terenurilor care vor fi incluse pentru practicarea schiului şi a sporturilor de iarnă;

c) elaborarea planului de amenajare a teritoriului şi de urbanism pentru zonele cuprinse în program, care vor fi avizate şi aprobate conform legii;
d) amenajarea, dezvoltarea sau reabilitarea infrastructurii generale: căi de acces, alimentări cu apă, gaze, curent electric, canalizări, staţii de pompare şi staţii de epurare a apelor uzate, parcări, drumuri forestiere şi alte unităţi necesare;
e) amenajarea, dezvoltarea sau reabilitarea pârtiilor de schi, cu instalaţiile de transport pe cablu aferente, instalaţiile şi echipamentele de producere a zăpezii artificiale şi de întreţinere a pârtiilor şi instalaţiile pentru iluminatul pârtiilor de schi;

f) amenajarea, dezvoltarea sau reabilitarea pârtiilor destinate practicării celorlalte sporturi de iarnă: biatlon, bob, sanie, sărituri de la trambulină, a patinoarelor şi echiparea cu instalaţiile şi echipamentele corespunzătoare;
g) construirea, dezvoltarea sau reabilitarea structurilor de primire turistică.


	4. Articolul 3 va avea următorul cuprins:

„Art.3. – Acţiunile care se vor desfăşura în cadrul programului au în vedere următoarele:

a) realizarea unui studiu integrat privind dezvoltarea turismului pentru practicarea schiului şi a altor sporturi de iarnă, în vederea identificării unor noi zone; studiul va fi realizat de către Ministerul Transporturilor, Construcţiilor şi Turismului – Autoritatea Naţională pentru Turism, prin Institutul Naţional de Cercetare-Dezvoltare în Turism, în colaborare cu societăţi de proiectare şi consultanţă în domeniu, a căror desemnare se va face în condiţiile legii;”
b) stabilirea terenurilor care vor fi incluse pentru practicarea schiului şi a altor sporturi de iarnă, pe baza planurilor de amenajare a teritoriului şi a planurilor de urbanism avizate şi aprobate conform legii, cu respectarea reglementărilor legale privind protecţia mediului şi a ariilor protejate;

c) elaborarea planurilor de amenajare a teritoriului şi de urbanism pentru zonele cuprinse în program, care vor fi avizate şi aprobate conform legii;
d) amenajarea, dezvoltarea sau reabilitarea infrastructurii generale: căi de acces, alimentări cu apă, gaze, curent electric, canalizări, staţii de pompare şi staţii de epurare a apelor uzate, parcări, drumuri forestiere şi alte unităţi necesare;
e) amenajarea, dezvoltarea sau reabilitarea pârtiilor de schi, cu instalaţiile de transport pe cablu aferente, instalaţiile şi echipamentele de producere a zăpezii artificiale şi de întreţinere a pârtiilor şi instalaţiile pentru iluminatul pârtiilor de schi şi alte echipamente necesare dezvoltării domeniului schiabil;
f) amenajarea, dezvoltarea sau reabilitarea pârtiilor destinate practicării celorlalte sporturi de iarnă: biatlon, bob, sanie, sărituri de la trambulină, a patinoarelor şi echiparea cu instalaţiile şi echipamentele corespunzătoare;
g) construirea, dezvoltarea sau reabilitarea structurilor de primire turistică.


	Nemodificat

b) stabilirea terenurilor care vor fi incluse pentru practicarea schiului şi a altor sporturi de iarnă, pe baza planurilor de amenajare a teritoriului şi a planurilor de urbanism avizate şi aprobate conform legii, inclusiv cu acordul Academiei Române şi al consiliilor ştiinţifice ale parcurilor naţionale, cu respectarea reglementărilor legale privind protecţia mediului şi a ariilor protejate;

Dep.Iulian Iancu – PSD
Nemodificat

 Nemodificat

Nemodificat

Nemodificat

Nemodificat


	Este necesar să se ţină cont de toate avizele forurilor de specialitate pentru asigurarea protecţiei necesare.



	7 
	Art.4. – (1) Terenurile prevăzute la art.3 lit.b) vor trece, în conformitate cu prevederile legale în vigoare, din proprietatea publică sau privată a statului şi din administrarea Regiei Naţionale a Pădurilor – Romsilva în proprietatea publică a unităţilor administrativ-teritoriale respective şi în administrarea consiliilor locale pe raza cărora se află. Aceste terenuri vor fi exceptate de la plata taxelor pentru scoaterea definitivă din fondul forestier.

(2) Schimbarea destinaţiei păşunilor şi fâneţelor care vor fi incluse în program, potrivit studiului integrat, va fi exceptată de la plata taxelor aferente.
(3) Terenurile prevăzute la alin.(1) şi (2), aflate în proprietatea publică a unităţilor administrativ-teritoriale, precum şi instalaţiile de transport pe cablu sunt declarate de utilitate publică şi vor fi exploatate în conformitate cu legislaţia în vigoare.


	5. Alineatul (1) al articolului 4 va avea următorul cuprins:

„Art.4. – (1) Terenurile prevăzute la art.3 lit.b) vor trece, din proprietatea publică sau privată a statului şi din administrarea Regiei Naţionale a Pădurilor – Romsilva sau a altor deţinători legali, în proprietatea publică a unităţilor administrativ-teritoriale respective şi în administrarea consiliilor locale pe raza cărora se află acestea, în conformitate cu prevederile legale în vigoare şi pe baza planurilor de urbanism avizate şi aprobate conform legii. Aceste terenuri vor fi exceptate de la plata taxelor pentru scoaterea definitivă din fondul forestier.”
(2) Schimbarea destinaţiei păşunilor şi fâneţelor care vor fi incluse în program, potrivit studiului integrat, va fi exceptată de la plata taxelor aferente.
(3) Terenurile prevăzute la alin.(1) şi (2), aflate în proprietatea publică a unităţilor administrativ-teritoriale, precum şi instalaţiile de transport pe cablu sunt declarate de utilitate publică şi vor fi exploatate în conformitate cu legislaţia în vigoare.


	Nemodificat

Nemodificat

Nemodificat


	

	8 
	Art.5. – (1) Ministerul Transporturilor, Construcţiilor şi Turismului va supune spre aprobare Guvernului studiul privind implementarea programului.

(2) Studiul prevăzut la alin.(1) va fi supus în prealabil spre avizare autorităţilor administraţiei publice centrale interesate, Academiei Române şi autorităţilor administraţiei publice locale pe a căror rază teritorială se află zonele înscrise în anexă.

(3) Studiul se finanţează de către Ministerul Educaţiei, Cercetării şi Tineretului din sumele alocate derulării programelor de cercetare de către Ministerul Transporturilor, Construcţiilor şi Turismului şi Agenţia Naţională pentru Sport. Autorităţile administraţiei publice locale implicate în program pot hotărî, în condiţiile legii, participarea cu resurse financiare din bugetele proprii.

	6. Articolul 5 va avea următorul cuprins:

„Art.5. – (1) Studiul integrat privind dezvoltarea turismului pentru practicarea schiului şi a altor sporturi de iarnă, în vederea identificării unor noi zone va fi supus spre avizare autorităţilor administraţiei publice centrale interesate – Ministerul Agriculturii şi Dezvoltării Rurale, Ministerul Mediului şi Gospodăririi Apelor, - Academiei Române şi autorităţilor administraţiei publice locale pe a căror rază teritorială se află noile zone identificate.”
(2) Studiul prevăzut la alin.(1) se finanţează de Ministerul Educaţiei şi Cercetării din sumele alocate derulării programelor de cercetare, în funcţie de fondurile disponibile şi de priorităţile din punctul de vedere al dezvoltării turistice, precum şi de către Ministerul Transporturilor, Construcţiilor şi Turismului prin Autoritatea Naţională pentru Turism şi Agenţia Naţională pentru Sport. Autorităţile administraţiei publice locale implicate în program pot hotărî, în condiţiile legii, participarea cu resurse financiare din bugetele proprii.

______
	Nemodificat

Nemodificat

______
	

	9 
	Art.6. – Implementarea programului pe etape va fi coordonată de Ministerul Transporturilor, Construcţiilor şi Turismului în colaborare cu Ministerul Educaţiei, Cercetării şi Tineretului şi cu Agenţia Naţională pentru Sport şi se va realiza pentru fiecare etapă de către autorităţile administraţiei publice centrale şi locale în parteneriat public-privat, în conformitate cu prevederile legale în vigoare.


	7. Articolul 6 va avea următorul cuprins:

„Art.6. – (1) Implementarea programului va fi coordonată de Ministerul Transporturilor, Construcţiilor şi Turismului, Autoritatea Naţională pentru Turism, în colaborare cu Ministerul Educaţiei şi Cercetării şi cu Agenţia Naţională pentru Sport şi se va realiza de către autorităţile administraţiei publice centrale şi locale, în parteneriat public-privat sau în alte forme, în conformitate cu prevederile legale.

(2) Fondurile necesare se asigură de către Guvern, autorităţile administraţiei publice locale, sistemul privat, fonduri europene şi alte surse legal constituite.”

	Art.6. –Implementarea programului va fi coordonată de Ministerul Transporturilor, Construcţiilor şi Turismului prin Autoritatea Naţională pentru Turism, în colaborare cu Ministerul Educaţiei şi Cercetării şi cu Agenţia Naţională pentru Sport şi se va realiza de către autorităţile administraţiei publice centrale şi locale, în conformitate cu prevederile legale.

Dep.Ioan Bivolaru – PSD
Dep.Aurelia Vasile – PSD


	Prin O.U.G. nr.34/2006 a fost abrogată O.G. nr.16/2002 privind contractele de parteneriat public-privat.

Prevederile alineatului (2) se regăsesc în art.7 la prezentul proiect de lege.

	10 
	Art.7. – Sursele de finanţare pentru realizarea programului se constituie, după caz, din:

a) sume alocate de la bugetul de stat şi bugetele locale, în limita creditelor bugetare aprobate anual cu această destinaţie;

b) credite interne sau externe;

c) ajutoare financiare interne sau externe nerambursabile;

d) resurse ale sectorului privat;
e) alte surse atrase.

	______
	Nemodificat

8. La articolul 7, după lit.d) se introduce lit.d1) cu următorul cuprins:
d1) fonduri europene;
Nemodificat
Dep.Ioan Bivolaru – PSD
Dep.Aurelia Vasile – PSD


	Pentru realizarea programului sunt necesare şi accesarea de fonduri europene.

	11 
	Art.8. – Programul devine program de importanţă zonală pentru autorităţile administraţiei publice locale implicate, beneficiind de prioritate la finanţarea din bugetele locale.

	Nemodificat
	Nemodificat
	

	12 
	Art.9. – Anexa la prezenta lege poate fi modificată şi completată prin hotărâre a Guvernului.


	Nemodificat
	9. Articolul 9 va avea următorul cuprins:

Art.9. – (1) Anexa la prezenta lege poate fi modificată şi completată prin hotărâre a Guvernului.

(2) Autorităţile administraţiei publice locale sau judeţene pot solicita Guvernului în baza unui studiu de fezabilitate completarea anexei la prezenta lege.

Dep.Ioan Bivolaru – PSD
Dep.Aurelia Vasile – PSD

Dep.Istvan Antal - UDMR

	Pentru a da posibilitatea autorităţilor administraţiei publice locale sau judeţene de a completa anexa cu localităţi în care 
s-ar putea practica sporturile de iarnă.

	13 
	ANEXĂ

ETAPELE

Programului naţional de dezvoltare a turismului montan „Superchi în Carpaţi”

Etapa I cuprinde staţiunile din zona Valea Prahovei cu localităţile: Sinaia, Buşteni, Azuga, zona Predeal – Râşnov, staţiunea Poiana Braşov, zona Padina – Peştera – Valea Ialomiţei, zona Valea Superioară a Teleajenului – staţiunea Cheia, zona Bran – Moeciu, zona Cumpăna, judeţul Argeş.

Etapa a II-a cuprinde staţiunile şi localităţile turistice: Izvoarele, Borşa, Vatra Dornei, Câmpulung Moldovenesc, Tihuţa, Harghita-Băi, Harghita Mădăraş, Izvorul Mureşului, Lacu Roşu, Lepşa, Covasna, Comandău, Şugaş-Băi, Cheia, Bâlea-Lac, Păltiniş, Parâng, Straja – Pasul Vulcan, Râuşor, Muntele Mic, Semenic – Crivaia, Stâna de Vale, Arieşeni, Băişoara, Fântânele-Beliş, zona Leaota, zona Valea Doftanei.

Etapa a III-a cuprinde noi staţiuni sau centre turistice pe amplasamente noi, situate în vecinătatea unor localităţi sau susţinute în prezent numai de o cabană, şi anume: Luna Şes, Valea Vaserului, Ţibleş (Fiad), Puzdrele, Valea Vinului, Cârlibaba, Leşu, Valea Putnei, Chiril (Zugreni), Broşteni, Borca, Valea Haitii, Colibiţa, Lăpuşna, Ardeluţa, Durău, Slănic-Moldova, Vetreşti-Herăstrău, Valea Dâmboviţei (Pecineagu), Iezer, Piscul Negru, Moliviş, Lotrioara, Mălaia, Obârşia Lotrului, Vidra, Gâtu Berbecului, Poarta Raiului (Şureanu), Petrimanu, Câmpuşel, Baleia, Râul Şes (Godeanu), Gura Zlata, Olteana (Ţarcu), Rogojel (Vlădeasa), Lunca Vişagului (Vlădeasa), Steaua (Someşul Rece), Valea Ierii, Mogoşa, Cavnic.


	8. Anexa va avea următorul cuprins:

„Anexă

Lista zonelor identificate pentru dezvoltarea domeniului schiabil şi practicarea altor sporturi de iarnă, cuprinse în cadrul Programului naţional de dezvoltare a turismului „Schi în România”

Judeţul Alba: Abrud, Arieşeni, Baia de Arieş, Poarta Raiului (Şureanu), Zlatna;

Judeţul Argeş: Cumpăna, Iezer, zona Leaota, Moliviş, Piscul Negru, Valea Caprei, Valea Dâmboviţei (Pecineagu);

Judeţul Bacău: Slănic-Moldova;

Judeţul Bihor: Padiş, Stâna de Vale;

Judeţul Bistriţa-Năsăud: Colibiţa, Leşu, Tihuţa, Ţibleş (Fiad), Valea Vinului;

Judeţul Braşov: zona Bran-Moeciu, Fundata, Poiana Braşov, Zona Predeal – Râşnov, Târlungeni-Vama Buzăului;

Judeţul Caraş-Severin: Muntele Mic, Semenic – Crivaia, Valea Olteana (Ţarcu);

Judeţul Cluj: Băişoara, Fântânele-Beliş, Lunca Vişagului (Vlădeasa), Măguri Răcătău, Rogojel (Vlădeasa), Valea Ierii;

Judeţul Covasna: Comandău, Şugaş Băi;

Judeţul Dâmboviţa: zona Padina – Peştera – Valea Ialomiţei;

Judeţul Gorj: Rânca;

Judeţul Harghita: Borsec, Bucin, Harghita-Băi, Harghita Mădăraş, Izvorul Mureşului, Lacu Roşu;

Judeţul Hunedoara: Baleia, Câmpuşel – Oslea, Clopotiva, Groapa Seacă, Parâng, Râul Şes (Godeanu), Râuşor, Straja – Pasul Vulcan;

Judeţul Maramureş: Borşa, Cavnic, Izvoarele, Mogoşa – Şuior, Poienile de sub Munte, Valea Vaserului;

Judeţul Mureş: Lăpuşna, Sovata;

Judeţul Neamţ: Borca, Durău, Piatra Neamţ, Valea Tarcăului;

Judeţul Prahova: Azuga, Buşteni, Sinaia, zona Valea Doftanei, zona Valea Superioară a Teleajenului – Cheia;

Judeţul Satu Mare: Luna Şes;

Judeţul Sibiu: Bâlea-Lac, Gâtu Berbecului, Jina, Păltiniş, Valea Avrigului, Poiana Neamţului;

Judeţul Suceava: Broşteni, Câmpulung Moldovenesc, Crucea, Gura Haitii, Gura Humorului, Pojorâta, Suceviţa, Vatra Dornei;

Judeţul Vâlcea: Horezu, Mălaia, Obârşia Lotrului, Valea Latoriţei – Petrimanu, Vidra;

Judeţul Vrancea: Lepşa, Soveja.”


	10. Anexa va avea următorul cuprins:

„Anexă

Lista zonelor identificate pentru dezvoltarea domeniului schiabil şi practicarea altor sporturi de iarnă, cuprinse în cadrul Programului naţional de dezvoltare a turismului „Schi în România”

Judeţul Alba: Abrud, Arieşeni, Baia de Arieş, Poarta Raiului (Şureanu), Zlatna;

Judeţul Argeş: Cumpăna, Iezer, zona Leaota, Moliviş, Piscul Negru, Valea Caprei, Valea Dâmboviţei (Pecineagu);

Judeţul Bacău: Slănic-Moldova;

Judeţul Bihor: Padiş, Stâna de Vale;

Judeţul Bistriţa-Năsăud: Colibiţa, Leşu, Tihuţa, Ţibleş (Fiad), Valea Vinului;

Judeţul Braşov: zona Bran-Moeciu, Fundata, Poiana Braşov, Zona Predeal – Râşnov, Târlungeni-Vama Buzăului;

Judeţul Caraş-Severin: Muntele Mic, Semenic – Crivaia, Valea Olteana (Ţarcu);

Judeţul Cluj: Băişoara, Fântânele-Beliş, Lunca Vişagului (Vlădeasa), Măguri Răcătău, Rogojel (Vlădeasa), Valea Ierii;

Judeţul Covasna: Comandău, Şugaş Băi;

Judeţul Dâmboviţa: zona Padina – Peştera – Valea Ialomiţei;

Judeţul Gorj: Rânca;

Judeţul Harghita: Borsec, Bucin, Harghita-Băi, Harghita Mădăraş, Izvorul Mureşului, Lacu Roşu, Valea Strâmbă, Tuşnad;

Judeţul Hunedoara: Baleia, Câmpuşel – Oslea, Clopotiva, Groapa Seacă, Parâng, Râul Şes (Godeanu), Râuşor, Straja – Pasul Vulcan;

Judeţul Maramureş: Borşa, Cavnic, Izvoarele, Mogoşa – Şuior, Poienile de sub Munte, Valea Vaserului;

Judeţul Mureş: Lăpuşna, Sovata;

Judeţul Neamţ: Borca, Durău, Piatra Neamţ, Valea Tarcăului, Bicaz-Chei, Bicazul-Ardelean;

Judeţul Prahova: Azuga, Buşteni, Sinaia, zona Valea Doftanei, zona Valea Superioară a Teleajenului – Cheia;

Judeţul Satu Mare: Luna Şes;

Judeţul Sibiu: Bâlea-Lac, Gâtu Berbecului, Jina, Păltiniş, Valea Avrigului, Poiana Neamţului;

Judeţul Suceava: Broşteni, Câmpulung Moldovenesc, Crucea, Gura Haitii, Gura Humorului, Pojorâta, Suceviţa, Vatra Dornei, Cârlibaba, Dorna Căndrenilor, Şarul Dornei, Ciocăneşti;

Judeţul Vâlcea: Horezu, Mălaia, Obârşia Lotrului, Valea Latoriţei – Petrimanu, Vidra;

Judeţul Vrancea: Lepşa, Soveja.”


	Anexa a fost suplimentată cu zone posibil de inclus în domeniul schiabil.

Dep.Istvan Antal – UDMR
Dep.Ioan Bivolaru – PSD

Dep.Iulian Iancu – PSD
Dep.Dumitru Pardău – PNL




                                 PREŞEDINTE,                                                                  SECRETAR,
                                  Iulian Iancu                                                                      Aurelia Vasile
RAPORTORI:






Dep.Iulian Iancu – PSD

Dep.Horaţiu Buzatu - PNL





Dep.Istvan Antal – UDMR

Dep.Oana Manolescu – Minorităţi





Dep.Aurelia Vasile – PSD 

Dep.Andrian Mihei - Independent

Dep.Ioan Bivolaru - PSD

Dep.Iusein Ibram - Minorităţi






Dep.Constantin Petrea – PD

Dep.Octavian Hanganu - PC






Dep.Corneliu Momanu - PNL

Dep.Laurenţiu Mironescu – PD

Consilier,

Viorela Gondoş 

